Rostrilongitudekvotient, forkortet RLK, er definert som forholdet mellom en tegneseriefigurs (fortrinnsvis en ornitologisk Disney-figur fra tegneseriebladet Donald Duck & Co) nebblengde og hodehøyde, målt i profil. Begrepet ble introdusert av Jon Gisle i hans bok i 1973, der det redegjøres for hvordan rostrilongitudekvotient utviklet seg over tid. Det antydes også en sammenheng mellom rostrilongitudekvotient og litterær kvalitet – jo kortere nebb, jo dårligere innhold.